     เมกะบางนาช่างใหญ่โต เดินขาลาก แถมให้ความรู้สึกไกลแสนไกล หากเพื่อนไม่ลากมาอิเกีย ก็ยากที่จะมาเดินชิลเลยค่ะ เดินวนรอบอิเกียก็เมื่อยและกระหายน้ำบ้างแล้ว ต้องหาร้านพักขา ดื่มน้ำเย็นๆสักหน่อย ลอง Farm Design ละกัน อยากลองทานหลายทีแล้ว แต่มีสิ่งยั่วยุให้ทานอย่างอื่นทุกที วันนี้ได้ลองสักที

สถานที่ตั้ง:
     Farm Design สาขาเมกะบางนา อยู่ชั้น 2 ด้านหน้าเอ็มเค สุกี้ กลิ่นเอ็มเคหอมตลบอบอวน เดินหาร้านได้ง่ายเลย ชั้น 2 ฝั่งรวมดาวอาหาร ร้านอาหารเต็มไปหมด หิวก็มาโซนนี้เลยค่ะ 

เมนู:
     - ฮอกไกโด มัทฉะ เฟรปเป้ ครั้งแรกที่ได้ลองทานร้านนี้ ตัดสินใจเลือกจากรูปเมนูที่แสนน่าทาน เมนูอื่นก็น่าทานเช่นกัน แต่คาดว่าเมนูชีสเค้กต่างๆอาจทำให้เพิ่มกิโลแคลอรี่ของอุ๋มเข้าไปอีก ชาเขียวละกัน ดูสุขภาพดี เลยได้นมๆชาเขียวขมๆมา สั่งเครื่องดื่มที่จุดสั่ง ช่วงนี้มีโปรโมชั่น แอดเพื่อนในไลน์ของทางร้านได้ลดราคา จาก 110 บาท เหลือ 100 บาท กดแอดสิคะ รออะไร สั่งเสร็จ รู้สึกว่ารอนานจัง ประมาณ 10 นาทีได้ ทำานมาก คิวก่อนหน้าก็แค่คิวเดียว แต่ทำเครื่องดื่มช้าค่ะ สังเกตุจากพนักงานทำอย่างเชื่องช้า ค่อยๆรังสรรค์เครื่องดื่มละมั้งคะ เพื่อรสชาติที่ดี (พยายามแค่แง่บวก) ได้ปุ๊บ ดูดปืด ขมอ่าเธอ ทำไมขมจัง เธอลืมไรเปล่า เธอลืมไซรัปเปล่า ไม่มีความหวานเลย มีแต่ความขม วิปครีมแตกตัวเริ่มละลายก็ค่อยดีขึ้นหน่อย เหมือนความขมปนในความมันจากวิปครีม 

     จะลองใหม่อีกครั้งในสาขาหน้าที่พบเจอในห้างฯ (ถ้าห้างฯนั้นมี) เดาว่ามีการลืมใส่น้ำเชื่อมหรืออะไรรึเปล่า หรือสไตล์ขม จืด อะไรยังไงดี ขอลองใหม่โอกาสหน้าจริงๆ จะสั่งเมนูเดิมด้วยนระสิเออ เอาให้รู้กันไป สำหรับราตรีนี้ก็ต้องลาด้วยความขม สวัสดีปีใหม่นะคะทุกคน สุขภาพแข็งแรง มีความสุขมากๆนะคะ เลือกทานอาหารที่มีประโยชน์และอร่อยได้ง่ายๆโดยมีแอพดีๆอย่างวงในนะคะ (มีขายของปิดท้าย) Happy New Year 2017 